da da da it da da da da da sl da da da da da ru nn da cs cs hu sv da da en da da en da sv en en en en en da da da fr da da da en sv sv pl de da lb da da da da da da da da nn da sv da de da da de en fr da en en et da da da da nb da da da da da da da da da da da da da da da nb da da da de da de da de da nl da de da da en sv da en en en da da da da de sv da da de da da de sv hu nl da ru da en da da en en en en en en da en en en en oc da da da da da sl da da da da da ru nn da cs cs hu sv da da en da da en da sv en en en en en da da da fr da da da en sv sv pl de da lb da da da da da da da da nn da sv da de da da de en fr da en en et
Nyt fra Team Danmark vedr. talentudvikling – Bueskydning Danmark
Hvis man drømmer om medaljer, pokaler og en lang, glorværdig sportskarriere, så glem alt om tidlig specialisering og hård træning. Børn og unge skal ikke leve et liv som elitesportsatleter. Det er ikke vejen til verdensklasse, men derimod vejen til tidlig deroute.
Af Kristoffer Henriksen, sportspsykologisk konsulent i Team Danmark og professor på SDU, og Peter Jensen, talentansvarlig i Team Danmark.
Det lyder ellers lige til. Træn alt hvad remmer og tøj kan holde, og gør det så tidligt som muligt. For starter du hårdt, hurtigt og helhjertet, når du længere. Og var der ikke også noget med minimum 10.000 timers træning, man skal nå, hvis man vil blive dygtig til noget? Alt for ofte møder vi en misforstået tilgang til godt talentarbejde. Ønsket er at skabe dygtige eliteatleter. I stedet skaber man ungdomsverdensmestre, der brænder ud, inden de når senior eliten.  Seneste eksempel er, at det europæiske fodboldforbund UEFA planlægger at etablere en turnering for ungdomslandshold helt ned til U16, hvilket vil betyde, at spillere ned til 14-årsalderen skal udtages til at spille om vigtige point og op- og nedrykning.
Det strider imod de værdier, vi i Danmark arbejder efter omkring god og sund talentudvikling, og ifølge forskningen på området vil det kunne få en skadelig indvirkning på såvel de unge talenters sportslige udvikling som deres trivsel i sporten på den lange bane.
I både dansk og international eliteidræt ser vi alt for mange eksempler på talentmiljøer og konkurrencestrukturer, der fremmer fokus på at vinde i en tidlig alder, selvom det er i direkte modstrid med en bæredygtig langsigtet talentudvikling.
Tidlig specialisering kan skade udviklingen af fremtidige stjerner
Det er ikke bare noget, vi siger. En helt ny analyse slår fast, at tidlig specialisering inden for en sportsgren kan skade udviklingen af fremtidige verdensklasseatleter. Analysen viser, at verdensklasseatleter på seniorniveau typisk har dyrket mere end én sportsgren i børne- og ungdomsårene. De er startet på deres primære sport senere, har trænet færre timer i de tidlige år og har i første omgang udviklet sig langsommere i forhold til de atleter, der opnåede de bedste resultater i ungdomsårene, men ”kun” nåede national elite.
Målet for talentudvikling i Danmark er ikke at skabe resultater i ungdomsårene, men at udvikle eliteatleter på højeste internationale seniorniveau.
I træningsmiljøerne og i designet af konkurrenceformaterne bør man fokusere på trivsel og på langsigtet udvikling af de unge atleters færdigheder. Et ungdomslandsholdsprojekt bør måles på, i hvilken grad det formår at motivere og arbejde langsigtet. Unge atleter må gerne konkurrere – også på et landshold. Men det skal handle om at lære at konkurrere, at få erfaringer med at rejse som landshold, at møde spillere fra andre lande. Ikke om at skrabe point sammen til en turnering i voksenformat.
Vi risikerer at fravælge fremtidens vindere
Det har tidligere været et dogme inden for eliteidræt, at det handlede om så tidligt som muligt at spotte de største talenter og træne dem målrettet frem mod at blive fremtidens verdensklasseatleter. Men det dogme holder ikke. Det har vist sig, at det er svært at identificere talent i en tidlig alder, og vi tager ganske enkelt for ofte fejl.
Den relative alderseffekt er velbeskrevet inden for talentforskning. Den beskriver, hvordan der på et udtaget sportshold er en overrepræsentation af atleter født i selektionsårets første del. På et ungdomslandshold udtaget blandt spillere født i en given årgang vil der for eksempel typisk være en overrepræsentation af spillere født i årets første måneder, fordi de ganske enkelt er længere fremme i deres fysiske udvikling og modning. På samme måde viser nyere forskning, at der på udvalgte hold i ungdomsårene er en overrepræsentation af unge atleter, der er tidligt fysisk modne. De ældste inden for en selektionsperiode og de tidligst udviklede har altså en fordel, når der sker en tidlig udvælgelse. Og jo tidligere i ungdomsårene, udvælgelsen sker, jo tydeligere afspejles denne fordel i hvilke af de unge atleter, der når højeste niveau som senioratleter.
På de unges præmisser
Identifikation og selektion af talent har konsekvenser. Udvælgelse af de bedste eller mest talentfulde bliver ofte efterfulgt af en stor mængde fokuseret og specialiseret træning. Sker det i en for tidlig alder, øger det risikoen for overbelastningsskader, og de unge, der bliver udråbt som de næste store stjerner, kan opleve unødigt stress og forventningspres og blive tidligt udbrændte. De, der ikke vurderes som talentfulde nok, får omvendt punkteret deres drømme, hvilket kan medføre frafald fra sporten og tab af selvværd og identitet. Der er en klar tendens til, at jo yngre atleter er, når de bliver optaget i et talentprogram, desto yngre er de også, når de igen forlader det.
Unge talenter er ikke små eliteatleter. De kan ikke holde til den samme belastning, og de udvikler sig ikke på samme måde som voksne. Talentudvikling må derfor under ingen omstændigheder bare kopiere den etablerede praksis fra senioreliteniveau.  Det er her, det ofte går galt. Ambitiøse ledere og talenttrænere kigger mod seniorniveau og tænker, at hvis det er sådan, de bedste gør, skal vi gøre det samme.
Sæt tempoet ned og opnå succes
Unge atleter, der trives og oplever en høj grad af mental sundhed, bliver generelt længere i sporten og har dermed bedre forudsætninger for at nå deres fulde potentiale og udvikle sig til senioratleter på højeste niveau. Både i deres træningsmiljøer og i de konkurrencestrukturer, de indgår i, bør de derfor stimuleres og motiveres til at fortsætte i sporten og blive ved med at udvikle sig – også de, der er er yngst inden for en given aldersgruppe eller sent udviklede i forhold til deres jævnaldrende. Vi har ikke travlt. Alle børn har ret til sund sport, der tager hensyn til deres udvikling og stimulerer til personlig udvikling før sportslige resultater. Først mennesker, så medaljer.
Mathias Fullerton, 18 år og Europamester ved U21 Inde EM 2022
Læs det seneste Magasin
Hvis du eller klubben ønsker at købe magasinet på tryk, kan i bestille det her mod betaling.
1-2 træner bue kursus TIK Bueskydning og Bueskydning Danmark, Mølleholmen 20, 2630 Taastrup
Teknikskole 1 – Silkeborg Bueskydning Danmark, Silkeborg IF Bueskydning
Grundtræner kursus Modul A Hinnum Hut og Bueskydning Danmark, Magion - Tinghusgade 15, 7200 Grindsted
Spotkursus for trænere: Træneren som kulturleder Bueskydning Danmark, Idrættens Hus, Brøndby Stadion 20, 2605 Brøndby
AFLYST – Bueskydning Danmarks trænings Camp Bueskyd, Idrættens Hus, Brøndby Stadion 20
Day one leaders after unmarked qualifying at world field in Yankton
Noziglia’s mission for missing medal begins, season sweep at stake
Bryony Pitman elected field representative to athletes committee in Yankton
Lovkompleks 2022/2023 5. oktober 2022
Skal din bueklub deltage i Skole OL Bueskydning 2023? 3. oktober 2022
Indtægter til klubkassen? 3. oktober 2022
Tilmeld dig for at modtage det ugentlige nyhedsbrev fra Bueskydning Danmark.
Vi anvender cookies til at sikre, at du får den bedste oplevelse på vores website gennem trafikmåling og optimering af indhold.
Når du navigerer videre på sitet uden at ændre dine indstillinger, antager vi, at du accepterer at modtage alle cookies fra vores hjemmeside.Accepter Læs mere
This website uses cookies to improve your experience while you navigate through te website. Out of these, te cookies that are categorized as necessary are stored on your browser as they are essential for te working of basic functionalities of te website. We also use third-party cookies that help us analyze and understand how you use this website. These cookies will be stored in your browser only with your consent. You also have te option to opt-out of these cookies. But opting out of some of these cookies may affect your browsing experience.
Necessary cookies are absolutely essential for te website to function properly. This category only includes cookies that ensures basic functionalities and security features of te website. These cookies do not store any personal information.
Any cookies that may not be particularly necessary for te website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.
Afstande, Alders- og skydeklasser